# **DECIZIA ETAPEI DE ÎNCADRARE**

## Nr. PROIECT din 20.08.2018.

Ca urmare a solicitării de emitere a acordului de mediu adresate de **CONSILIUL JUDEȚEAN HARGHITA**, cu sediul în jud. Harghita, mun. Miercurea Ciuc, P-ța Libertății, nr. 5, înregistrată la APM Harghita cu nr. 5907/04.07.2017, în baza:

 **- Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

 **- Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

 - Directivei 2014/52/UE a Parlamentului European și a Consiliului privind evaluarea efectelor anumitor proiecte publice şi private asupra mediului

autoritatea competentă pentru protecţia mediului **APM Harghita** decide, ca urmare a consultărilor desfăşurate în cadrul şedinţelor Comisiei de Analiză Tehnică din cadrul APM Harghita din data de 12.06.2018 a adresei de invitație la CAT înaintat către ANANP înregistrat sub nr. 3141/11.05.2018, că proiectul **„ Reabilitare DJ 128 – LOT4 km 0+000 – 19+650 intersecție E 578 – km 20+864”** propus a fi amplasat în jud. Harghita, în orașul Borsec, com. Ditrău**, nu se supune evaluării impactului asupra mediului şi nu se supune evaluării adecvate.**

**Justificarea prezentei decizii:**

 **I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

 **a) proiectul se încadrează în prevederile Hotărârii Guvernului nr. 445/2009, anexa nr. 2 pct. 10. lit.e, coroborat cu pct. 13, lit. a;**

**Descrierea proiectului:**

**1. Caracteristicile proiectului:**

Drumul DJ128 se desprinde din DN15 în oraşul Borsec şi se desfăşoară predominant pe directia Nord - Sud până se sfârşeşte în intersecţia cu E578 (DN12).

DJ128 străbate localităţile oraş Borsec (2585 locuitori(2011)), sat Jolotca (670 locuitori(2011), comuna Ditrău 5483 locuitori(2011)).

DJ128 este parţial modernizat/asfaltat, pe sectoarele km 0+000 - km 2+561 (parţial intravilan Borsec) şi km 15+930 – km 19+650 (Jolotca – E578 (DN12)). În anii 2007-2011 au fost reabilitate unele porţiuni, care au fost finanțate din Programul Guvernamental aprobat prin HG577/1997, program care a fost inclus în PNDL.

Realizarea prezentei investiții, respectiv tronsonul Borsec -Jolotca pe sectorul cuprins între km 2+561 – km 15+930 este necesară pentru a asigura condițiile de trafic și de siguranță rutieră specific unui drum județean. În prezent, pe acest sector, infrastructura rutieră se prezintă ca un drum de pământ, impracticabil pe perioada iernii şi greu accesibil în restul anului

1. ***dimensiunea și concepția întregului proiect:***

 Prezenta documentatie trateaza sectorul din drumul judetean DJ 128, sector in lungime de 20,836 km, care se desprinde din DN15 in localitatea Borsec, se dezvolta pe directia Nord- Sud, traverseaza localitatea Jolotca si se intersecteaza apoi cu DN12 in kilometrul 20+830. Acesta face parte din reţeaua de drumuri a judeţului Harghita, fiind încadrat în categoria funcţională a drumurilor de interes judeţean.

### Lucrari de terasamente

Pe intreg traseul drumului se vor executa lucrari de terasamente sapatura/umplutura pentru racordarea profilului la situatia existenta a terenului. Rambleele se vor racorda la terasament prin pante de 2:3 iar in debleu panta va fi de 1:1.

### Profilul longitudinal

Linia rosie proiectata rezulta din cotele de nivel impuse, respectiv cotele imbracamintii existente, cotele de pe podetele existente, cotele de pe podurile existente, si de cotele de nivel ale incintelor adiacente. Astfel declivitatea variaza intre 0.20 – 14.31 %, zonele in care aceasta prezinta valori mai mari de 9% avand lungimi mici. Curbele de racordare verticala au valori cuprinse intre 600 si 10000m. Valorile inferioare razei de 1000m se regasesc doar in zonele in care situatia o impune.

În vederea obtinerii unui randament tehnico-economic cat mai bun, s-a urmarit proiectarea cat mai apropriata de linia profilului existent urmarind in acelasi timp profilele transversale tip stabilite in urma expertizei.

### Profilul transversal

Drumul s-a proiectat in profil rambleu, debleu si mixt, functie de conditiile impuse de terenul din zona. De o parte si de alta a drumului, acolo unde conditiile din teren o impun, s-au prevazut rigole din pamint, in extravilanul localitatilor dupa caz.In intravilanul localitatilor s-au prevazut santuri din beton monolit si rigole carosabile din beton monolit. Astfel, platforma proiectata are o latime de 6.50 - 7.50 m, cu partea carosabila de 5.50-6.00 m, panta in aliniament fiind de 2.5% si acostamente de 0.50m latime. Acostamentele din balalst amestec optimal, vor avea latimea de 0.50m cu panta de 4%. Pe zonele cu acostament ranforsat, panta acostamentelor va pastra panta partii carosabile curente, adica 2,5%.Partea carosabila in aliniament are forma de acoperis cu doua pante transversale, corespunzatoare imbracamintilor asfaltice, de min. 2,50 %, iar in curbe cu devere ce corespunzatoare standardului 863-85.

### Scurgerea apelor

Sistematizarea pluviala se realizeaza in prima faza prin evacuarea gravitationala a apelor de pe platforma drumului in urma adoptarii pantelor transversale si longitudinale. Mai apoi apele se evacueaza pe taluzele 2:3 ale corpului drumului sau se colecteaza in santurile proiectate, santuri ce pot fi protejate sau neprotejate. Santurile de pamant vor avea panta de 2:3 spre corpul drumului, fundul santului de 40 cm (exceptional 30 cm) si adancime de 40cm (exceptional 30 cm). Santurile de beton vor avea panta de 2:3 sau 1:1 spre corpul drumului, fundul santului de 40 cm (exceptional 30 cm) si adancime de 40cm (exceptional 30 cm). Acestea se vor executa din beton monolit clasa de beton C30/37, in grosime de 10cm, pe un pat de nisip de 5cm. In intravilanul localitatilor s-au prevazut santuri de beton sau rigole carosabile din beton monolit C30/37 dupa caz.

In zonele de intravilan, acolo latimile au permis, au fost prevazute trotuare stanga- dreapta, incadrate de borduri, latimile acestora inclusiv bordurile fiind variabile - minim 75cm.

Acolo unde au fost prevazute santuri neprotejate sau protejate, accesele la proprietati sau la drumurile laterale existente se va realiza prin adoptarea de podete tubulare cu diametre cuprinse intre 500 si 1000mm.

Se vor executa podete transversale noi acolo unde se impune si reparatii si amenajari la podetele transversale existente acolo unde este cazul (decolmatari, reparatii la timpane, camere de cadere, amenajare pereu, aripi, etc).

In vederea evacuarii apelor meteorice s-au considerat urmatoarele:

* + Pe tronsonul dintre km 0+000 si 0+665 se vor pastra rigolele carosabile existente, se vor curata si decolmata sau se vor face reparatii punctuale si se vor inlocui placutele carosabile cu unele noi.
	+ Pe tronsonul dintre km 0+665 si 0+770 vor fi prevazute rigole carosabile noi din beton C30/37 pe ambele parti ale carosabilului.
	+ Pe tronsonul dintre km 0+770 si 2+580 vor fi prevazute rigole triunghiulare din beton C30/37 partea dreapta in sensul kilometrajului, partea stanga, fiind preponderent in rambleu. In urma evaluarilor la urmatoarea faza de proiectare pe anumite zone, daca este cazul, vor fi prevazute rigole sau santuri si pe partea stanga.
	+ Pe sectorul 2+580 -14+440 s-au prevazut santuri nepereate o ambele parti ale drumului dupa caz, in functie de tipul profilului (rambleu/debeleu/profil mixt)
	+ In localitatea Jolotca intre kilometri 14+440 - 15+880 s-au prevazut rigole carosabile noi din beton C30/37 dupa caz, de o parte si de alta a partii carosabile.
	+ In restul sectorului de intravilan intre kilometri 15+880 - 18+160 s-au prevazut santuri pereate C30/37 in grosime de 10cm pe pat de nisip 5cm, cu baza interioara a santului de 40 cm si pereti 1:1
	+ Pe sectorul 18+160 - 20+836 s-au prevazut santuri nepereate stanga/dreapta, dupa caz.

### Drumurile laterale și accesele la proprietăți

* Pe sectorul de drum studiat al DJ 128 se întâlnesc un număr de 48 drumuri laterale care asigura accesul la proprietate. Prin proiectare se propune realizarea amenajării fiecarui drum lateralpe 15m. Amenajarea drumurilor laterale pe primii 5m se va realiza cu aceeasi stratificatie ca si drumul judetean D125, iar urmatorii 10 metri vor fi realizati din balast.
* Pentru continuizarea santurilor la drumurile laterale se propun spre executie podete cu elemente prefabricate din beton cu diamatre cuprinse intre 500-1000mm.

***b) cumularea cu alte proiecte existente și/sau aprobate:*** nu este cazul.

***c) utilizarea resurselor naturale, în special a solului, a terenurilor, a apei și a biodiversității****:* nu este cazul

***d) producţia de deşeuri:***

În timpul construcţiei:

*Deşeurile menajere (cod deşeu-20.03.01) rezultate în perioada executării lucrărilor vor fi colectate şi transportate de către operator autorizat pentru colectarea acestor tipuri de deşeuri.*

*Deşeurile de pământ (cod deşeu 17.05.04) vor fi utilizate pentru reamenajarea amplasamentului.*

*Deşeuri din construcţii-montaj (cod deşeu 17.09.04) vor fi valorificate prin operatori economici autorizaţi.*

***e) poluarea și alte efecte nocive***:

*În timpul construcţiei:*

 *-emisii în aer: - emisii de gaze de eşapament, şi utilaje - aceste emisii vor fi doar temporare*

*-zgomot: -generat de utilaje se vor resimţi pe perioade scurte de timp, execuţia lucrărilor se vor efectua numai în timpul zilei*

***f) riscurile de accidente majore și/sau dezastre relevante pentru proiectul în cauză****,* ***inclusiv cele cauzate de schimbările climatice, conform cunoștințelor științifice:*** nu este cazul.

***g) riscurile pentru sănătatea umană*** *(de exemplu, din cauza contaminării apei sau a poluării atmosferice):* nu este cazul.

1. **Amplasarea proiectului**

**a) utilizarea actuală și aprobată a terenului:** : teren în extravilanul și intravilanul orașului Borsec și a com. Ditrău, jud. Harghita, în proprietate publică *conform Certificatului de urbanism nr. 89/30.06.2016 emis de Consiliul Județean Harghita.*

**b) bogăția, disponibilitatea, calitatea și capacitatea de regenerare relative ale resurselor naturale** (inclusiv solul, terenurile, apa și biodiversitatea) din zonă și din subteranul acesteia: *nu este cazul.*

**c) capacitatea de absorbţie a mediului natural**, acordându-se atenție specială următoarelor zone:

 i) zonele umede, zone riverane, guri ale râurilor: *nu este cazul.*

 ii) zonele costiere și mediul marin: *nu este cazul.*

 iii) zonele montane şi forestiere: *nu este cazul.*

 iv) rezervaţii şi parcuri naturale: *nu este cazul.*

 v) zone clasificate sau protejate conform legislatiei în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *se află în sit Natura 2000, ROSPA0033-Depresiunea și Munții Giurgeului.*

 vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

 vii) zonele cu o densitate mare a populației: *nu este cazul.*

 viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

 a) importanța și extinderea spațială a impactului (de exemplu, zona geografică și dimensiunea populației care poate fi afectată):

*- aria geografică: redusă, a intravilanului și extravilanul orașului Borsec și com. Ditrău, jud. Harghita.*

*- numărul persoanelor afectate: prin realizarea proiectului nu vor fi persoane afectate negativ.*

 b) natura impactului: *impact pozitiv minor*.

 c) natura transfrontieră a impactului: *nu este cazul.*

 d) intensitatea și complexitatea impactului: *-*în perioada realizării proiectului*: vor rezulta deşeuri, care vor fi gestionate conform pct. 1.d.*

 e) probabilitatea impactului: *mică*.

 f) debutul, durata, frecvența și reversibilitatea preconizate ale impactului: *Impact de scurtă durată, numai în timpul executării lucrărilor de execuţie. Nu rezultă impact remanent.*

 g) cumularea impactului cu impactul altor proiecte existente și/sau aprobate: *nu este cazul*.

 h) posibilitatea de reducere efectivă a impactului: *prin restaurarea amplasamentelor construite imediat după finalizarea lucrărilor-cu termen limită, evitarea interferențelor cu alte infrastructuri*

 **II. Motivele care au stat la baza luării deciziei etapei de încadrare în procedura de evaluare adecvată sunt următoarele:**

1. amplasamentul proiectului parțial se află în aria de protecție specială avifaunistică ROSPA0033 Depresiunea și Munții Giurgeului
2. în imediata vecinătate ale amplasamentului studiat există habitate prielnice pentru speciile ocrotite enumerate în Formularul Standard Natura2000 și în Planul de Management aprobat: mai ales speciile dependente de păduri.
3. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce semnificativ suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
4. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Măsurile de reducere prezentate:**

* adoptarea lucrărilor având în vedere perioadele sensibile ale speciilor ocrotite (perioada aprilie-iunie)
* evitarea organizării de șantier în ariile naturale protejate
* măsurile de prevenire/diminuare a impactului pentru carnivorele mari și pentru păsări

**Condiţiile de realizare a proiectului:**

a. Evitarea poluării solului şi a mediului acvatic cu produse petroliere în urma înlocuirii conductei, a pierderilor de carburanţi de la mijloacele de transport şi de la utilajele folosite în timpul executării lucrărilor de înlocuire

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

b. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

c. Utilizarea materiilor prime numai din surse autorizate.

d. Refacerea mediului şi readucerea în starea iniţială a suprafeţelor afectate prin realizarea proiectului.

e. Nivelul de zgomot rezultat în urma desfăşurării activităţii, va respecta prevederile SR ISO nr. 1996/2-08 şi SR 10009/2017.

f. Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

1. Lucrările de curățare de vegetație trebuie efectuate în afara perioadei de cuibărire ale păsărilor ocrotite (în afara perioadei 1 aprilie – 15 iulie)
2. Este interzisă organizarea de șantier în aria naturală protejată ROSPA0033
3. Refacerea spațiilor afectate temporar de lucrări
4. Respectarea avizului de gospodărire a apelor nr. 166/07.08.2018 emis de ABA Siret și nr. 419/09.11.2017 emis de ABA Mureș

 Proiectul propus nu necesită parcurgerea celorlalte etape ale procedurii de evaluare adecvată.

 Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

 La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

**Răspunderea pentru corectitudinea informaţiilor puse la dispoziţia APM Harghita şi a publicului revine titularului proiectului potrivit prevederilor art. 21, alin (4) din OUG 195/2005 aprobată cu modificări şi completări prin Legea nr.265/2006, privind protecţia mediului, cu modificările şi completările ulterioare.**

**Nerespectarea prevederilor prezentei decizii atrage suspendarea sau anularea acesteia, după caz, în conformitate cu prevederile legale.**

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DOMOKOS László József ing. LÁSZLÓ Anna

 **DIRECTOR EXECUTIV, ŞEF SERVICIU AAA**

 **p/ ŞEF SERVICIU C.F.M.,**

ing. Szabó Szilárd

 **ÎNTOCMIT,**

 ing. BARABÁS Zoltán

 geogr. Mihály István